|  |  |
| --- | --- |
| **Sødalskolens princip for skole-hjem-samarbejdet** | |
| **Udgangspunkt**  Lovmæssige ramme | *”Folkeskolen skal i samarbejde med forældre give eleverne kundskaber og færdigheder…”*  *”Elever og forældre samarbejder med skolen om at leve op til folkeskolens formål”* |
| **Sødalskolens udgangspunkt** | Samarbejdet bygger på tillid, respekt for hinanden og et gensidigt højt informationsniveau om forhold, der skønnes at være vigtige for den enkelte elev og klassefællesskabet.  På Sødalskolen arbejder vi med en åben dialog om både gode og mere problematiske forhold, og at uklarheder / uafklarede forhold og spørgsmål stilles til den rette person - så vi taler med hinanden og ikke om hinanden.  Forældrene og skolens medarbejdere vil det bedste for børnene og optræder som tydelige og ansvarlige voksne, der definerer normer og er rollemodeller for god adfærd og respekt mellem mennesker.  Forældre og skolens medarbejdere, i både undervisning og SFO, har et fælles mål og et fælles ansvar for at skabe et positivt, omsorgsfuldt og læringsfokuseret miljø. |
| **Formål** | At forældre og personale i gensidig respekt tager ansvar for samarbejdet om barnet for at sikre barnets faglige og sociale trivsel.  At der er tydelige forventninger til skole og hjem indenfor følgende områder:   * Kommunikation * Forældremøder * Orientering til hjemmet om fagligt niveau og sociale udvikling * Skole-hjemsamtaler * Forældrenes deltagelse |
| **Mål** | At alle klasser har forældreråd, som kan samarbejde om årgangens trivsel og fællesskab.  At skolen italesætter tydelige forventninger til forældre og skole ift. samarbejdet.  At skolen italesætter rammer og forventninger til skole-hjem-samtalerne  At kommunikationen mellem skole og hjem sker i en respektfuld tone  At der gensidigt orienteres rettidigt  At der sker bevidst valg ift. om kommunikationen foregår skriftligt, virtuelt eller ved fremmøde.  At forældrene bakker op om skolens initiativer  At forældrene deltager aktivt i barnets skolegang dvs.:   * Deltager på forældremøder * I skole-hjemsamtaler * Tjekker Aula og Momo * Er i dialog med skolen om barnets faglige niveau og sociale udvikling * Deltager i sociale aktiviteter på klasse, årgang eller skoleniveau * At forældre taler sammen med øvrige forældre på skolen og støtter hinanden |
| **Skolens ansvar** | At undervise og skabe gode læringsmiljøer for børnene  At forældrene ses som en vigtig og nødvendig ressource for børnenes faglige, sociale og personlige udvikling og trivsel.  At skolen så tidligt som muligt informerer forældrene ved problemer/forhold på skolen, der kan påvirke barnets skoledag, læring og trivsel.  At der er deltagelsesmuligheder for alle forældre herunder at der tages hensyn til koordinering af tidspunkter for arrangementer på skolen.  At italesætte tydelige rammer og forventninger til skole-hjem-samarbejdet indenfor følgende områder:   * Kommunikation * Forældremøder * Orientering til hjemmet om fagligt niveau og sociale udvikling * Skole-hjemsamtaler * Forældrenes deltagelse |
| **Forældres ansvar** | Det forventes, at forældrene over for deres barn signalerer, at skolen er vigtig og lærer barnet at udvise en anerkendende og respektfuld omsorg for andre mennesker. Herunder at bidrage til og signalere over for barnet, at på Sødalskolen efterlever vi skolens ordensregler og værdiregelsættet.  Det forventes, at forældrene samarbejder med skolens medarbejdere og de øvrige forældre med en gensidig respekt for hinanden og hinandens forskelligheder. Både skolens medarbejdere og forældrene anerkender, at børnene har forskellige forudsætninger og dermed individuelle behov.  Det forventes, at forældrene i samarbejde med skolens medarbejdere tager ansvar for, at der findes en god og konstruktiv omgangstone, og at eventuelle uenigheder tages/løses med gensidig respekt mellem de voksne.  Det forventes, at forældrene så tidligt som muligt informerer skolen ved problemer/forhold i hjemmet, der kan påvirke barnets skoledag, læring og trivsel.  Det forventes, at forældrene holder sig orienteret om det, der foregår på skolen på Aula og Momo.  Det forventes, at forældrene som udgangspunkt er aktive deltagere i de sociale og faglige aktiviteter og arrangementer i klassen og på skolen, forældremøder, skole-hjemsamtaler og forældreråd. Herunder at forældrene støtter og prioriterer de sociale fællesskaber, hvori deres barn indgår - og tager et medansvar for fællesskabet.  Det forventes, at forældrene sørger for, at deres barn møder læringsparat op i skole - at barnet er udhvilet og forberedt. |

Skolebestyrelsen fører tilsyn med, hvordan skolen efterlever princippet.

Princippet er behandlet i Skolebestyrelsen oktober 2020